**IZVJEŠĆE O POPLAVAMA U SLAVONIJI**

**(15.05.2014 – 01.06.2014.)**

Dana 15.05.2014. preko centra 112 zaprimili smo dojavu od Državne uprave za zaštitu i spašavanje da se očekuje porast vodostaja na rijeci Savi i odmah smo stavili u pripremu interventne timove: Županijski interventni tim Crvenog Križa (7 osoba), 4 kamiona za prijevoz vode na kojima smo izvršili dezinfekciju i pripremili ih za prijevoz pitke vode, 20 vatrogasaca sa kombijima i 10 pumpi za ispumpavanje vode, Gorsku službu zaštite i spašavanja (5 osoba) i Udrugu za pomoć i spašavanje na vodama Koprivničko-križevačke županije (5 osoba) sa aluminijskim čamcem u vlasništvu 10 općina Koprivničko-križevačke županije. Po zapovjedi Glavnog zapovjednika Hrvatske Vatrogasne zajednice gosp. Zvonimir Habijan imenovan je za zamjenika glavnog zapovjednika u Stožer za obranu od poplava i odlazi 27.05.2014. odlazi u Županju gdje ostaje do opoziva o demobilizaciji zapovjedi. 29.05.2014. na poziv Hrvatskog crvenog križa na područje Slavonije odlazi Županijski interventni tim sa 7 osoba:

1. Šašek Zvonko
2. Hrpalo Paula
3. Starec Ana
4. Fluksi Klaudio
5. Brunec Nevenka
6. Ritoša Nevenka
7. Valjak Josip

Ostaju na području Slavonije do 01.06.2014. Istovremeno po zapovjedi Glavnog vatrogasnog zapovjednika Civilne zaštite dolazi zapovijed za angažiranje Udruge za pomoć i spašavanje na vodama KKŽ sa čamcem (rh-481-ok) i Dacia Daster (kc-505-fd) sa pripadajućom opremom u sastavu tima od 5 osoba:

1. Stjepan Behin, Koprivnica
2. Laklija Milan, Ferdinadovac
3. Bartolović Snježan, Hlebine
4. Belec Zdravko, Hlebine
5. Ivan Vranić, Ferdinadovac

Na zadatku su ostali do 02.06.2014. do 14:00 h po zapovjedi Glavnog zapovjednika Civilne zaštite Republike Hrvatske. Po uviđaju na terenu i u dogovoru sa glavnim stožerom a prema ukazanoj potrebi u Koprivnici organiziramo veliko skladište za prihvat stočne hrane te pristupamo čišćenju i uređenju skladišta sa 24 vatrogasca i dvoje djece DVD Sigetec i Peteranec . 28.05.2014. Podravka d.d. nam na revers daje ručni viličar (1 kom) i euro palete (50 kom). 30.01.2014. prema obavijesti u medijima počinje sakupljanje stočne hrane u Kampusu (bivša vojarna). Zbog velikog interesa donatora određujemo ekipe za prihvat stočne hrane u navedenom objektu i to od 09:00 do 14:00 i od 16:00 do 20:00 h. Ekipe za prihvat stočne hrane 30.05.2014 – 01.06.2014. su bile:

1. Stjepan Behin
2. Marija Kuzmić
3. Željko Hontić
4. Jasmin Vidović

Uz županijske djelatnike za pomoć pri istovaru radili su 30.05.2014. DVD Sigetec (10 osoba), 31.05.2014. DVD Peteranec (4 osobe) za pomoć pri istovaru rolo bala pozvali smo u pomoć gosp. Zlatka Panića iz Miklinovca. Za prijevoz do Slavonije odazvali su nam se prijevoznici Koprivničko-križevačke županije. 30.05.2014. u dogovoru sa stožerom kaminom su pripremljeni u PZ Banovci ali zbog kapaciteta prihvatnog mjesta stočna hrana će biti isporučena 02.06.2014. na navedenu adresu.

02.06.2014. u 7:00 h krenulo je vozilo (kc-821-ek) DVD Sigetec po demobiliziranu ekipu Udruge zaštite i spašavanja Koprivničko-križevačke županije u Županju.

|  |  |
| --- | --- |
| EVIDENCIJA PRIKUPLJENE STOČNE HRNE | |
|  |  |
| 62 | Rolo bala cijena |
| 237 | Kockastih bala sijena |
| 33 | Rolo bala cijena |
| 370 | Kockastih bala slame |
| 38 | Sjenaža i slama mješano |
| 28 | Sjenaža |